**Tiszavasvári Város Önkormányzata
KÉPVISELŐ-TESTÜLETÉNEK**

**159/2018. (VI.21.) Kt. sz.**

**határozata**

**a Nyíregyházi Tankerületi Központ részére történő**

**tulajdonosi hozzájárulás megadása, értéknövelő felújítás megvalósításához**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. CLXXXIX. tv. 107.§–ában kapott felhatalmazás alapján az alábbi határozatot hozza:

**I. Hozzájárul,** hogy a Nyíregyházi Tankerületi Központ a Tiszavasvári Általános Iskola 4440 **Tiszavasvári, Ifjúság u. 8. szám alatti önkormányzati tulajdonú ingatlanon található általános iskola épületében, az ingatlan vonatkozásában elszámolt értékcsökkenést meghaladó, annak értékét növelő, teljes tető felújítási munkálatokat megvalósítsa.**

**II. Felkéri** a Nyíregyházi Tankerületi Központ igazgatóját, hogy a vagyonkezelői szerződésben meghatározottaknak megfelelően a **beruházás, felújítás értékét a felújítást befejezését követően bizonylatokkal igazolja és arról írásban számoljon be az önkormányzat részére**.

III. Az Önkormányzat tulajdonában lévő 4440 Tiszavasvári, Ifjúság u. 8. szám alatti ingatlanon megvalósuló tető felújítási beruházással kapcsolatban megvalósuló értéknövelő felújítás miatt szükséges rendelkezni arról, hogy az értéknövekedés elszámolása hogyan valósul meg. **Ezért kezdeményezi** **egy külön megállapodás megkötését** a Tankerülettel, melyben rögzítésre kerül, hogy az Ifjúság u. 8. szám alatti ingatlanon lévő általános iskola épületének tető felújításával kapcsolatos beruházás – mindaz amit a számvitelről szóló törvény szerint tárgyi eszköznél értéket növelő beszerzési költségként kell figyelembe venni – az alábbiak szerint kerülnek végrehajtásra, illetve elszámolásra: **Tiszavasvári Város Önkormányzata mint tulajdonos hozzájárulásával megvalósuló értéknövelő felújítási munkák vonatkozásában a Nyíregyházi Tankerületi Központ mint vagyonkezelő** – a vagyonkezelési szerződés megszűnésekor – **az értéknövelő felújítási munkák még le nem írt értékét térítés nélkül átadja Tiszavasvári Város Önkormányzata részére**. **A Nyíregyházi Tankerületi Központnak az 4440 Tiszavasvári, Ifjúság u. 8. szám alatti 2795/3 hrsz-ú ingatlanon lévő általános iskola épületének tető felújításával kapcsolatos beruházás vonatkozásában semmilyen megtérítési és egyéb igénye nincs és nem is lesz Tiszavasvári Város Önkormányzatával szemben.**

IV. Felkéri az alpolgármestert, hogy a III. pontban meghatározott megállapodás-tervezetét készítse elő és terjessze a képviselő-testület elé.

**Határidő**: 2018. június 30. **Felelős**: Sipos Ibolya általános

 helyettesítésre megbízott alpolgármester

V. Felkéri az alpolgármestert, hogy a döntésről tájékoztassa a Nyíregyházi Tankerületi Központot.

**Határidő**: azonnal **Felelős**: Sipos Ibolya általános

 helyettesítésre megbízott alpolgármester

 **Sipos Ibolya Badics Ildikó**

 **általános helyettesítésre megbízott jegyző**

 **alpolgármester**